****

**Naslov:** **NOVAC**

**Autor scenarija poučavanja:** MARIJA ARAČIĆ, prof.

**Predmet:** Bankarstvo i osiguranje 3

**Razred:** EKONOMIST 3. RAZRED

**Nastavna tema:** Novac

**Ključni pojmovi:** VALUTA, DEVIZA, TEČAJ VALUTE

**Korelacije, interdisciplinarnost i međupredmetne teme:**

TURIZAM, ODGOVORNO POSTUPANJE S NOVCEM, SIMBOLI NACIONALNOG IDENTITETA

**Ishod učenja:** UPOZNATI SVJETSKE VALUTE

Razrada ishoda

* UPOZNATI SVJETSKE VALUTE (A)
* RAZLIKOVATI SVJETSKE VALUTE (B)
* IZRADITI PREZENTACIJU (C)

**Očekivanja MPT**

* **UKU 4/5** - Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.
* **IKT -** Učenik samostalno provodi složeno istraživanje s pomoću ikt-a.
* **OSR -** Analizira vrijednosti svog kulturnog nasljeđa u odnosu na multikulturalni svijet

Vrednovanja:

* **ZA UČENJE:**

Cilj vrednovanja za učenje je pružiti učenicima povratnu informaciju o njihovom napretku te usmjeravati njihov rad tijekom aktivnosti istraživanja i izrade prezentacije.

* **Kriteriji za vrednovanje:**
	+ Istraživački proces: Praćenje angažmana učenika dok istražuju zbirku svjetskih valuta. Ocjenjuje se njihova sposobnost identificiranja i razumijevanja ključnih informacija o odabranoj valuti (povijest, značajke, upotreba).
	+ Kreativnost u odabiru teme: Je li učenik izabrao zanimljivu ili specifičnu valutu i fokusirao se na zanimljive aspekte iste.
	+ Postavljanje pitanja: Aktivno postavljanje kvalitetnih pitanja tijekom istraživanja (npr. Kako se valuta koristi u međunarodnim transakcijama? Koja je povijesna pozadina njezina uvođenja?).
* **Aktivnosti za vrednovanje:**
	+ Bilježenje komentara i zapažanja učenika tijekom istraživanja zbirke svjetskih valuta.
	+ Davanje povratnih informacija učenicima o njihovim istraživačkim tehnikama i poticanje na dublju analizu. **(A)**
* **KAO UČENJE:**

Ovdje se učenici aktivno uključuju u proces vrednovanja vlastitog rada i rada svojih kolega kako bi razvili samoregulacijske sposobnosti i poboljšali učenje

* **Kriteriji za vrednovanje:**
	+ Refleksija o učenju: Mogu li učenici prepoznati što su naučili tijekom istraživanja i izrade prezentacije? Razumiju li važnost valute koju su odabrali?
	+ Razmjena povratnih informacija: Koliko su učenici sposobni pružiti konstruktivne povratne informacije kolegama tijekom pregleda njihovih prezentacija.
	+ Samoprocjena: Jesu li učenici svjesni snaga i slabosti vlastite prezentacije?
* **Aktivnosti za vrednovanje:**
	+ Učenici vode dnevnik u kojem bilježe što su naučili tijekom aktivnosti i kako to znanje mogu primijeniti u budućnosti.
	+ Organizacija vršnjačkog vrednovanja prezentacija: Svaki učenik daje konstruktivne komentare na rad kolega, vodeći se unaprijed definiranim kriterijima **(B)**
* **NAUČENOG:**

Ovo vrednovanje uključuje procjenu postignuća učenika na kraju aktivnosti, a služi za mjerenje koliko su učenici usvojili predviđena znanja i vještine.

* **Kriteriji za vrednovanje:**
	+ Kvaliteta prezentacije: Struktura i jasnoća prezentacije, točnost informacija o odabranoj valuti, zanimljivost i relevantnost sadržaja.
	+ Razumijevanje teme: Učenik jasno objašnjava ključne informacije o valuti (npr. povijest, dizajn, upotreba) i pokazuje razumijevanje ekonomske i kulturne važnosti valute.
	+ Komunikacijske vještine: Učenik prezentira s razumijevanjem, koristi jasan i precizan jezik te odgovara na pitanja publike.
* **Aktivnosti za vrednovanje:**
	+ Prezentacija istraženih podataka pred razredom uz evaluaciju prema unaprijed definiranim kriterijima
	+ Kratki kviz ili diskusija nakon svih prezentacija kako bi se procijenilo opće razumijevanje teme "Svjetski novac" među učenicima
	+ Pisani osvrt učenika o tome što su naučili i što ih je najviše impresioniralo tijekom rada **(C)**

**…………………………………………………………………………………………………..**

**Opis aktivnosti:**

|  |
| --- |
| **A** |

**Naziv aktivnosti A „Upoznajmo svjetski novac“**

Učenici proučavaju školsku zbirku novca u kojoj se nalaze novčanice i kovanice mnogih svjetskih valuta koje su danas zakonito sredstvo plaćanja u nekim zemljama, ali i stare valute koje više ne vrijede. Učenici uočavaju razlike u izradi novčanica, bojama, papiru, elementima prepoznatljivosti i osobama koje se na njima nalaze. Proučavaju sve valute kojima su se Hrvati tijekom povijesti koristili sve do kuna i eura kojima su se i oni sami koristili. Razgovaramo o tome koji su njihovi stavovi vezani za Hrvatsku kunu i euro.

|  |
| --- |
| **B** |

**Naziv aktivnosti B „Odaberi i istraži valutu“**

Učenici odabiru jednu svjetsku valutu po vlastitom izboru i izrađuju prezentaciju tako da analiziraju:

* Općenito o valuti
* Povijest valute
* Vrijednost i sustav razmjene (fiksni tečaj prema drugim valutama ili slobodno tržište)
* Usporedba odabrane valute s eurom
* Prikaz novčanica i kovanica odabrane valute
* Simbol i dizajn (uključujući boje, slike, osobe i simbole koji odražavaju kulturu, povijest ili vrijednosti regije)
* Elementi prepoznatljivosti valute - Sigurnosni elementi protiv krivotvorenja
* Plaće u odabranoj zemlji (5 zanimanja)
* Cijene u odabranoj zemlji (5 namirnica)
* Zanimljivosti o valuti

|  |
| --- |
| **C** |

**Naziv aktivnosti C „Muzej novca“**

Posjet muzeju novca Hrvatske narodne banke uz stručno vodstvo, Moneterra.

|  |
| --- |
| **D** |

 **Naziv aktivnosti D „Pogledajmo zajedno“**

**- PROIZVODNJA HRVATSKIH EUROKOVANICA** https://www.youtube.com/embed/RydVZWeHQmQ

**- KAKO SE ČUVAJU HRVATSKE KUNE** https://www.youtube.com/embed/ULQTgv6fB4E

|  |
| --- |
| **E** |

 **Naziv aktivnosti E „Euro, naš novac“**

Posjet Hrvatskoj narodnoj banci i radionici „Euro, naš novac“ nakon koje će učenici naučiti više o novcu, djelovanju središnje banke kao i o obilježjima, motivima i zaštitnim obilježjima kovanica i novčanica eura.

**Dodatna literatura, sadržaj i poveznice:**

**Za jednoga ili više autora:**

**Mrežna stranica:**

**-PROIZVODNJA HRVATSKIH EUROKOVANICA** <https://www.youtube.com/embed/RydVZWeHQmQ> (2025-1-12)

**- KAKO SE ČUVAJU HRVATSKE KUNE** <https://www.youtube.com/embed/ULQTgv6fB4E> Pristupljeno (2025-1-12)

**Članak na mrežnoj stranici:/**

***Postupci potpore***

Prije izvođenja aktivnosti učenicima s teškoćama podrobno objasnite način rada i provjerite jesu li razumjeli.

Zadatke zadajte i napišite na primjeren način (prema Didaktičko-metodičkim uputama za učenike s teškoćama), a učenicima osigurajte **dovoljno vremena za rješavanje.** Učenike s teškoćama ne bi trebalo vremenski ograničavati u radu.

**Daroviti učenici**

Darovitim učenicima kojima je potrebno manje vremena za rješavanje zadataka

1. **Predviđanje budućnosti valuta**

**Zadatak:** Na temelju istraživanja i ekonomskih trendova, učenici izrađuju predviđanje:

* + Koje valute bi mogle postati dominantne u budućnosti
	+ Kako bi se globalni financijski sustavi mogli promijeniti
	+ Utjecaj klimatskih promjena, digitalizacije i geopolitike na svjetske valute

**Ishod:** Izrada plakata, grafičkog prikaza ili video-predviđanja

1. **Simulacija međunarodne trgovine – igra uloga**

**Zadatak:** Učenici preuzimaju uloge različitih zemalja i pokušavaju trgovati koristeći svoje valute. Moraju pregovarati, razmjenjivati robu i rješavati probleme vezane uz promjene tečaja i inflaciju.

**Ishod:** Razumijevanje praktičnih aspekata međunarodne trgovine i uloge valuta u tom procesu

1. **Kreiranje vlastite valute**

**Zadatak:** Učenici osmišljavaju potpuno novu valutu za Grad Zagreb.

 Moraju definirati:

* Naziv valute
* Simbol i dizajn (uključujući boje, slike, simbole koji odražavaju kulturu, povijest ili vrijednosti regije)
* Vrijednost i sustav razmjene (fiksni tečaj prema drugim valutama ili slobodno tržište)
* Sigurnosne elemente protiv krivotvorenja

**Ishod:** Prezentacija njihove valute uz objašnjenje njezinog dizajna i ekonomskog koncepta

**Učenici s teškoćama**

1. **Aktivnosti koje uključuju vizualne i taktilne elemente**

**Zadatak:** Učenik izrađuje plakat ili kolaž na temu odabrane valute koristeći slike, izrezane oblike i materijale poput papira u boji, naljepnica i crteža.

**Podrška:**

* Pripremiti unaprijed materijale (slike valute, grafikone, oznake)
* Pružiti vizualni predložak s primjerom gotovog proizvoda

**Ishod:** Plakat ili kolaž s osnovnim informacijama o valuti, npr. kako izgleda, koja je njezina zemlja podrijetla, zanimljivosti

1. **Rješavanje zadataka kroz igre**

**Zadatak:** Učenik sudjeluje u edukativnoj igri povezanoj s odabranom valutom, primjerice:

* Spajanje slika novčanica/kovanica s njihovim nazivima i zemljama
* Jednostavni kviz s višestrukim izborom o osnovnim činjenicama vezanim uz valutu

**Podrška:**

* Priprema igre s jasnim pravilima i ograničenim brojem opcija
* Mogućnost individualnog rada ili rada s asistentom

**Ishod:** Sudjelovanje u igri koja potiče pamćenje i razumijevanje osnovnih informacija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_